https://blitz.bg/analizi-i-komentari/quottelegrafquot-plevneliev-oshche-mlchi-za-evn_news260258.html Blitz.bg
Кръгът „Капитал” мъти протести, за да скрие фалита си
Президентът Росен Плевнелиев даде лаконичен отговор на въпросите около тайната му среща с втория човек на EVN във Виена, и запази мълчание. Той лежерно пропусна основния въпрос: как е защитил държавния интерес на тази частна среща, докато ДКЕВР иска от австрийците общо 216,6 млн. лева, дължими на НЕК, пише "Телеграф".
Плевнелиев се измъкна по терлици с клишето, че всички инвеститори за него били равни. След въпросната среща, състояла се на 20 март в петзвездния Грандхотел &ldquo;Виена&rdquo;, EVN мина в настъпление. Дружеството отказа да плати на НЕК, заплаши, че ще съди държавата за 1 млрд. евро неустойка, ако му бъде отнет лицензът, и накрая поиска скандалното увеличение на цената на тока средно със 7,9 на сто от 1 юли.<br /> <br /> От централата на ЕVN във Виена вече две седмици се носи пълна мъгла. Не последва отговор на нито един от въпросите на &ldquo;Телеграф&rdquo; &not; кой е инициаторът на срещата и кога беше тя съгласувана с протокола на президентството, стана ли дума на нея, че ДКЕВР иска да отнеме лиценза на дружеството, и защо пресцентърът на австрийския концерн не излезе с официално съобщение за срещата на изпълнителния директор Щефан Шишковиц с българския държавен глава. Мълчанието идва на фона на скандалните разкрития на соцлидера Сергей Станишев, че само през 2010 г. ЕРП-тата са изнесли над 3 млрд. лева от България.<br /> <br /> Задкулисните контакти на Плевнелиев с ЕVN разбуниха политическата сцена у нас. И отляво, и отдясно имаше призиви за оставката му. &ldquo;България без цензура&rdquo; прати сигнал до главния прокурор за нерегламентираната среща, а &ldquo;Атака&rdquo; събира подписка за анкетна комисия в парламента. Депутати се питат дали не е застрашена националната сигурност, понеже частната среща не се вписва в конституционните правомощия на държавния глава. Президентът трябва да пази националните интереси, включително и в енергетиката, а в същото време действията му наподобяват търговия с влияние, смятат юристи. Според тях може да му се иска импийчмънт за държавна измяна.<br /> <br /> Връзката между ЕVN, Плевнелиев и кръга &ldquo;Капитал&rdquo; на скандалния енергиен олигарх и семеен приятел на президента Иво Прокопиев далеч не е от вчера. Свързаното с Прокопиев дружество &ldquo;Булброкърс&rdquo; беше посредникът, който реализира в края на 2012 г. приватизационната сделка за миноритарния дял от 33% на държавата в трите ЕРП-та. Хазната получи от продажбата малко над 94 млн. лева, като 99% от акциите бяха изкупени от ЕVN. Абсурдът в случая е, че първоначално австрийците предлагаха двойно по-висока цена за акциите от тази, на която впоследствие ги купиха след намесата на &ldquo;Булброкърс&rdquo;. Според шефа на комисията за финансов надзор Стоян Мавродиев пазарната цена е около два пъти по-висока от реалната сума, за която са продадени миноритарните дялове, като държавата е загубила около 88 млн. лева. Скандалният въпрос, който вече изисква ясен отговор, е в чии ръце отиде тази комисиона.<br /> <br /> Бизнесът от години свързва Шишковиц и Прокопиев. Преди да стане вторият човек в централата на ЕVN, австриецът беше председател на Управителния съвет на EVN България. В това си качество той беше част от организацията КРИБ, чийто шеф по това време беше именно Прокопиев. КРИБ от своя страна е свързана с Шишковиц чрез друга организация &not; Виенския икономически форум. Този форум беше и сред организаторите на лекцията на Плевнелиев във Виена. През 2008 година една от фирмите на скандалния олигарх &ldquo;Алфа финанс холдинг&rdquo; подписва споразумение с австрийската банка &ldquo;Хипо инвестмънт банк&rdquo; АГ, с което трезорът заявява готовност да придобие 30% от дъщерното дружество на &ldquo;Алфа&rdquo; &not; &ldquo;Финансиа Груп&rdquo; АД. <br /> <br /> Последното е създадено с цел да регистрира търговска банка у нас. Първоначалният замисъл бил съсобственик в нея да бъде американската &ldquo;Грамърси Файненшъл Груп&rdquo;. БНБ обаче отказва да им даде лиценз. Затова по-късно Прокопиев привлича като бизнеспартньори австрийците. Шеф на надзорния съвет на австрийската банка в момента е прекият началник на Шишковиц в EVN &not; Буркхард Хофер, а банката е 100% собственост на провинция Долна Австрия, която държи и 51% от ЕVN. През 2010 г. обаче австрийците се отказват от съдружието с Прокопиев и продават на фирмата му &ldquo;Алфа финанс&rdquo; дяловете си във &ldquo;Финансиа груп&rdquo; АД. Любопитен е и фактът, че освен като бъдеща търговска банка дружеството &ldquo;Финансиа Груп&rdquo; е записано в Търговския регистър и като собственик на &ldquo;Булброкърс&rdquo;. Сега кръгът &ldquo;Капитал&rdquo; се опитва да реанимира протестите особено около изборите за Европейски парламент, за да скрие фалита си. В това си начинание той залага на &ldquo;Протестна мрежа&rdquo;, на Реформаторския блок на Кунева и на ГЕРБ.<br /> <br /> Политическата връзка между тях е социологът Цветозар Томов, избран за член и говорител на ЦИК именно от партията на Борисов, а криминалната - бившият шеф на &ldquo;Напоителни системи&rdquo; Георги Харизанов, който беше пуснат от ареста под гаранция от 7000 лв., заради афери в подопечното му предприятие. Тъкмо той беше обвинен, че е докарвал агитки от провинцията на протестите в София. А друг герой на митингите срещу кабинета Бисер Миланов-Петното призна пред комисия в НС, която разследва връзките на Бойко Борисов със скандалния арестант, че летните протести срещу правителството са били платени. На закритото заседание Миланов потвърди, че е имал среща с лидера на ГЕРБ. Особено дейна в реанимирането на протеста е и Ивет Добромирова, говорителката на служебния кабинет на Марин Райков. Тя преди време бунеше Ранобудните студенти, а сега дори е взела офис срещу Народното събрание.<br /> <br /> Заради разкритията на &ldquo;Телеграф&rdquo; напоследък зачестиха ударите под кръста, и най-вече от чужбина, срещу &ldquo;Телеграф&rdquo; и &ldquo;Монитор&rdquo; и издателя им г-жа Ирена Кръстева. Дори се пренесоха и върху сина є &not; депутата Делян Пеевски. След нескопосания и провалил се с гръм и трясък репортаж на телевизия АRТЕ последваха писания в чужди медии с цел дискредитирането им. Пеевски е изключително недолюбван от тази клика заради закона за офшорките, който забранява на тези фирми да инвестират в 28 области, сред които приватизацията, обществените поръчки, концесиите, застраховането, банковото дело и телекомуникациите. А както е известно, офшорките са начин на живот и на Плевнелиев, и на ментора му Прокопиев. Подобни атаки обаче няма как да спрат лавината от разкрития на нашите медии за задкулисните афери на Плевнелиев и кръга &ldquo;Капитал&rdquo;./БЛИЦ<br />